פירוש נוסף ערך זה עוסק באלוף ישראל לשעבר בהתעמלות מכשירים. אם התכוונתם לאדם אחר בשם זה, ראו יעקב לוי (פירושונים).
אין תמונה חופשיתאין תמונה חופשית
**יעקב לוי** (נולד ב-11 בספטמבר 1964), הוא מתעמל עבר, 4 פעמים ברציפות (1985 - 1988) אלוף ישראל בהתעמלות מכשירים. השתתף באולימפיאדת לוס אנג'לס (1984) במדי נבחרת ישראל וב-5 אליפויות עולם בהתעמלות.

ביוגרפיה
--------

לוי נולד וגדל בחולון. הוא התחיל להתאמן בהתעמלות בגיל 10 בהפועל חולון תחת הדרכתו של מיכאל אקרמן. בהמשך הצטרף לאימוני נבחרת ישראל בהתעמלות תחת הדרכתו של ג'קי וישנייה.

באליפות העולם בהתעמלות שנערכה בבודפשט, הונגריה בשנת 1983 השתתף לוי וסיים עם נבחרת הגברים הישראלית במקום 25, הוא צבר בקרב רב 105.25 נקודות, רביעי בין הישראלים. הישגיו בתחרות היו: קרקע-17.20, סוס סמוכות-16.85, טבעות-18.25, סוס קפיצה-18.30, מקבילים-17.45, מתח-16.20. 

באולימפיאדת לוס אנג'לס (1984), סיים לוי במקום 71 בתחרות הקרב רב (106.15 נקודות), במקום 65
בתרגיל על הטבעות (18.60 נקודות), במקום 68 בתרגיל על סוס הקפיצות (19.10 נקודות), במקום 61 בתרגיל הקרקע (18.55 נקודות), במקום 71 על בתרגיל על סוס סמוכות (16.85 נקודות), במקום 71 בתרגיל על המקבילים (15.40 נקודות) ובמקום 70 בתרגיל על המתח (17.65 נקודות).

באליפות ישראל בהתעמלות שנערכה בשנת 1986 זכה לוי במדליית זהב בתחרות קרב רב בתוצאה של 110.35 נקודות, לפני רון קפלן (105.75 נקודות) ועוזי רחמים (104.65 נקודות) שניהם מבאר שבע.

באליפות העולם בהתעמלות שנערכה ברוטרדם, הולנד בשנת 1987 השתתף לוי וסיים עם נבחרת הגברים הישראלית במקום 23, הוא צבר בקרב רב 110.05 נקודות, ראשון בין הישראלים. הישגיו בתחרות היו: קרקע-18.75, סוס סמוכות-17.05, טבעות-19.00, סוס קפיצה-19.20, מקבילים-17.50, מתח-18.55.

באליפות העולם בהתעמלות שנערכה בשטוטגרט, מערב גרמניה בשנת 1989 השתתף לוי וסיים עם נבחרת הגברים הישראלית במקום 22, הוא צבר בקרב רב 105.45 נקודות, שלישי בין הישראלים. הישגיו בתחרות היו: קרקע-17.15, סוס סמוכות-16.80, טבעות-18.35, סוס קפיצה-18.90, מקבילים-17.45, מתח-17.00.

באליפות העולם בהתעמלות שנערכה באינדיאנפוליס, ארצות הברית בשנת 1991 השתתף לוי וסיים עם נבחרת הגברים הישראלית במקום 22, הוא צבר בקרב רב 105.775 נקודות, חמישי בין הישראלים. הישגיו בתחרות היו: קרקע-17.525, סוס סמוכות-17.425, טבעות-17.700, סוס קפיצה-17.475, מקבילים-18.000, מתח-17.650.

כיום, לוי הוא מאמן בכיר בהתעמלות מכשירים וטרמפולינה ושופט בינלאומי. הוא מאמן בהפועל חולון ובהפועל "בגין" חולון בטרמפולינה. משמש בתפקיד מנהל מקצועי של איגוד הטרמפולינה.

לוי מתגורר בחולון נשוי ואב לשלושה ילדים, בן ושתי בנות המתאמנים בטרמפולינה.

קישורים חיצוניים
----------------

* יעקב לוי, באתר olympedia.org
* תוצאות רשמיות מאליפויות העולם בהתעמלות מכשירים

הערות שוליים
------------

1. ↑  אלוף ההתעמלות יעקב לוי:הכל זהב, מעריב, 24 באוקטובר 1986

|  משלחת ישראל לאולימפיאדת לוס אנג'לס (1984)  |
| --- |
| איגרוף **איגרוף** | יהודה בן חיים • שלמה ניאזוב |
| אתלטיקה **אתלטיקה** | מאיה בן-צור • אריה גמליאל • מארק הנדלסמן • שם טוב סבג • יהודה צדוק • זהבה שמואלי |
| ג'ודו **ג'ודו** | אדי קואז • משה פונטי |
| הרמת משקולות **הרמת משקולות** | מאיר דלויה |
| התעמלות **התעמלות מכשירים** | ננסי גולדשמידט • יעקב לוי • יוחנן מויאל • לימור פרידמן |
| התעמלות אמנותית **התעמלות אמנותית** | ליאת חנינוביץ |
| טניס **טניס** | עמוס מנסדורף |
| סיף **סיף** | שלומי איל • נילי דרורי • יצחק חטואל • לידיה חטואל |
| קיאק **קיאק** | אבירם מזרחי |
| קליעה **קליעה** | גרי ארמיסט • יאיר דוידוביץ • יצחק יונסי |
| שחייה **שחייה** | יורם כוכבי • אייל שטיגמן • הדר רובינשטיין |
| שיט **שיט** | יהודה אטדגי • אלדד אמיר • יואל סלע • שמשון ברוקמן • איתן פרידלנדר |